Slijedi mračan zaokret u radnji.
Volim mračne zaokrete.
Kao kad su kočnice vrtuljka misteriozno zakazale na mom osmom rođendanu.
No ovaj mi se ne sviđa.
Tragamo satima, šerife.
Psi trebaju odmor.
Nešto nismo vidjeli?
Vratimo se i pretražimo potok Collet, a onda završimo.
Dobro.
Kako niste našli truplo?
Nema ga. Nema otisaka stopala, krvi, tragova borbe.
Ništa, nada .
Ekipa je tragala cijelu noć.
Očito su ostavili pse vodiče kod kuće.
Neman je ubila Rowana preda mnom.
- Dobro si je vidjela? - Nije ostala ćaskati.
- Možda je bio tvoj kolega. - Šerife, to je uvredljivo.
Briga me. Imam još tri trupla u mrtvačnici.
- Šetači rastrgani u šumi. - Gradonačelnik kaže da je medvjed.
Ne slažemo se oko toga.
Odmah mislite da je učenik Akademije ubojica,
iako nema dokaza ni da je zločin počinjen.
Oprostite. Zaboravio sam da ovdje obrazujete samo dobre izopćenike.
Pretpostavljam da je Rowan pobjegao.
Policija je digla uzbunu, kontaktirala sam obitelj,
ali nije se javio ni njima.
Mrtvaci su poznati po tome što se ne javljaju.
Što ste radili s njim u šumi, gđice Addams?
Čula sam buku u šumi i slijedila je.
Tad sam vidjela napad.
A zatim?
Srela sam Biancu Barclay i rekla joj da ode po pomoć.
Zatim sam se probudila u domu.
Čudovište nije bilo medvjed ni neka druga zvijer?
Hibernirala sam s grizlijima.
Znam razliku.
Hvala, šerife.
Gđica Addams je gotova.
Zapravo, želim razgovarati sa šerifom nasamo.
Ne mogu to dopustiti.
Mogu je odvesti u postaju i uzeti službenu izjavu.
- Da, idemo. - Dobro.
Imate pet minuta i sve je neslužbeno.
Budite dobri…
ili ću nazvati gradonačelnika.
Netko pokušava zataškati ubojstvo.
Zato su očistili mjesto zločina.
Je li to stručno mišljenje kćeri ubojice?
Moj je otac dvostruko bolji od vas, a masakrira
samo opere pod tušem.
Noć je bila naporna. Dosta igrica.
Nisu igrice.
Govorim istinu.
Ne možete odbaciti moje tvrdnje.
Zašto?
Jer oboje znamo da postoji čudovište.
A Rowan mu je najnovija žrtva.
- Šerife? - Što je?
Ovo će vas zanimati.
„Ne vjeruj glasinama, a ni vlastitim očima.”
Slavni bivši učenik Akademije naučio je to ovdje.
Nije ni čudo što je postao ovisnik i luđak.
DRUGO POGLAVLJE IZOLACIJA
Objasni mi zašto si rekla da si vidjela ubojstvo.
Da privučeš pozornost?
Zašto bih vam išta govorila?
Već ste zaključili da lažem.
Znam što sam vidjela.
Mnogo toga ti se dogodilo nedavno.
Normalno je da si zbunjena.
Nemojte me mamiti u psihološke zamke.
Nije zamka. Samo ti pomažem obraditi emocije.
Emocije vas samo navuku.
Vode do osjećaja koji izazivaju suze.
A ja ne plačem.
Navikavaš li se na školu?
„Pakao su drugi ljudi.”
Bio mi je prva ljubav.
Roditelji su te poslali u Nikadviše
da nađeš sebi slične, postaneš dio veće zajednice.
Volim biti otok.
Utvrđen i okružen morskim psima.
Ta je antisocijalnost motivirana strahom od neprihvaćanja?
Da me ne prihvatite, ne bih se uzrujala.
Nećeš me se lako riješiti.
Gledaj, izdržala si cijeli sat, a da nisi bježala.
Tumačim to kao uspjeh.
Izgleda da si odlučila ostati u Jerichu.
I ti ideš dr. Kinbott?
Imam zakonsku obvezu, samo da znaš.
I ja. Sud mi je naredio.
Ma vidi ti nas. Dvoje maloljetnih huligana.
Kad si sinoć zbrisala s Festivala žetve,
nisam znao što je bilo, a onda sam čuo…
Ludo je to.
Svi, pa i i tvoj otac, misle da sam to izmislila.
Ja…
Idem se baviti svojom buntovnošću.
Samo da znaš…
Ja ti vjerujem.
Cure, idemo! Istaknite te zube.
Neka se jače kesi.
Ta maca ne štedi nikoga.
Ako i ove godine pobijedi Bianca Barclay, doslovno ću si iskopati oči!
Da mi je to vidjeti.
Zdravo, cimi!
Drago mi je što ćeš ipak ostati.
Zar ne želiš biti sama u sobi?
Iskreno, ne volim živjeti sama, a Stvar sjajno masira vrat.
Dvostruka korist.
Zašto si se predomislila?
Odbijam biti pijun u nečijoj pokvarenoj igri.
- Rowanovoj? - Vidjela sam njegovo ubojstvo.
Ali svi smo ga vidjeli jutros.
Nije nimalo mrtav.
Znam.
Zato mislim da gubim razum.
Nije zabavno kao što sam očekivala.
Ti si kraljica tračeva. Što je s Rowanom?
Osim što je čudan samotnjak…
- Bez uvrede. - U redu je.
Dijeli sobu sa Xavierom.
Da imaš mobitel, mogla bi mu poslati poruku i pitati ga.
Yoko. Daj! Podebljaj te brkove.
Kup nam ne smije izmaknuti za dlaku!
Što je uopće Poeov kup?
Moj jedini razlog za život.
Dijelom utrka kanuima, dijelom pješke, nema pravila.
Svaki se dom mora nadahnuti nekom Poeovom kratkom pričom.
Pomozi nam slikati.
Gđa Thornhill naručila je pizzu. Malo druženja neće te ubiti.
Volim ubijanje.
Druženje baš i ne.
A i oduzelo bi mi vrijeme za pisanje.
Nema frke.
Glavno da dođeš navijati uz jezero na dan utrke.
Ili možeš neugodno zuriti, kako želiš.
„Piši o onome što znaš.”
To je izlika za one koji nemaju mašte.
Ali kad ti život postane zamršen misterij…
možda to treba iskoristiti.
Trebam Rowana. Ne mogu ga naći.
Ne možeš. Izbačen je iz škole.
Zbog čega?
Nije bitno. Popodne odlazi prvim vlakom.
Što si uopće radila s njim u šumi?
Već sam vam rekla.
Čula sam buku i slijedila je.
To je možda upalilo kod šerifa, ali mene ne možeš prevariti.
Imala si viziju, zar ne?
Shvatila sam da ih imaš kad smo vidjele nesreću,
a ti si znala da je farmer slomio vrat.
Mama ti je dobila vizije u tvojim godinama.
Bile su notorno nepouzdane i opasne.
Sjećam se da je isprva
mislila da možda gubi razum.
Jesi li joj rekla za njih?
Ti si ta koja skriva informacije.
Smijem li ići?
Ne dok ne odabereš izvannastavnu aktivnost.
Želimo da đaci budu zaokružene osobe.
Radije bih zadržala oštrinu.
Sastavila sam popis grupa u kojima ima mjesta.
Baš ste dragi.
Moraš odabrati jednu do kraja dana.
Držat ću te na oku.
Sigurno će te nešto zagolicati.
Zadnji koji me golicao ostao je bez prsta.
Weemsica me očito pokušava nadzirati.
Drži Rowana na oku.
Ne ispuštaj ga iz prstiju.
Volimo ljuskice i ljestvice
Weemsica te najavila.
Ali s obzirom na ono što si izvela na Festivalu žetve,
pripadaš u dramsku grupu.
Kome si javila kad sam se onesvijestila? Šerifu?
Da vjerujem običnjaku?
Rekla sam Weemsici neka to riješi.
Dobro. Završimo audiciju.
Što si ti? Altica, sopranistica ili samo umobolnica?
Što je to?
Ton koji čuju samo psi.
TIHO! „ZAO GLAS” IMA PROBU
Ipak si došla. Jesi kad rabila luk i strijelu?
Samo na živim metama.
Dobro.
Razmakni noge. Ubaci strijelu ovako, žuta strana prema van. S tri prsta.
Povuci i
odapni.
Imaš li pitanja?
Kad si zadnji put vidio cimera Rowana?
Onog kojeg je ubilo čudovište?
Na Festivalu žetve. Otad nismo razgovarali.
Jutros su njegove stvari bile spakirane.
Rowan je uvijek bio malo čudan,
ali odnedavno je nestabilniji.
Znaš, telekineza te može izluditi, on je…
Počelo me to plašiti.
Što je s tobom i Tylerom?
Oprosti, samo ti smiješ postavljati nevezana pitanja?
Ništa. Htio me odvesti iz grada iz usluge.
Savjetujem ti da ga se kloniš.
Zato što je običnjak?
On i ekipa su kreteni.
Muči ih što im ova škola održava selendru na životu.
Kaže dečko koji je sve dobio na pladnju.
Tko je bez grijeha…
Prva ću baciti kamen.
Barem nisam elitistički snob.
Joj.
Zanima te drevno umijeće pčelarstva?
Eugene. Eugene Ottinger.
Utemeljitelj i predsjednik Zujalica.
Wednesday. Wednesday Addams.
Kasnim ili si ti jedini tu?
Ljudi uglavnom samo prozuje ovuda.
Većina se boji otrovnih kukaca.
Spremna si za ubod?
Pčele proizvode med na isti način već 150 milijuna godina.
Savršena su prirodna zajednica.
Sve surađuju kako bi ostvarile zajednički cilj.
Zanimljivo, jedan su od rijetkih ekosustava u kojima ženke dominiraju.
Od matice do radilica. U košnici nema patrijarhata!
Rowane! Moramo razgovarati.
Wednesday, ne smijem ni s kim razgovarati.
Brbljao si kad si me htio ubiti.
Rekao si da mi je suđeno uništiti školu.
Otkud ti onaj crtež?
Išao sam u šumu razbistriti misli.
Ti si došla za mnom.
Wednesday.
Ne smiješ biti tu.
Da, odbij i ostavi me na miru.
STANICA BURLINGTON SAGRAĐENA OKO 1911. G.
TOALETI
Opet ću ti dati sve materijale…
Kako ti je zbrisao iz zahoda bez prozora?
Ljevica me ne bi iznevjerila.
Ne duri se.
Sad ću sama morati naći nove dokaze
jer si izgubila jedini trag.
Napokon si našla prijateljicu.
Makar to bila biljka.
Kvaliteta, a ne kvantiteta.
Kraj mene je slobodno.
Ako možeš sjediti kraj elitističkog snoba.
Sumnjam da su vaši trikovi zadivili Wednesday, g. Thorpe.
Priznaj, zadivljena si.
Wednesday, presretni smo što si nam se pridružila
na našem putovanju u svijet biljki mesožderki.
A sad,
tko zna kako se zove ova ljepotica?
Dendrophylax lindenii.
Inače poznata kao orhideja duh.
Otkrivena na otoku Wightu 1854. g.
Odlično, Wednesday.
Imaš konkurenciju za prvo mjesto, Bianca.
Wednesday, možeš li navesti prednosti orhideje duha?
Otpornost i prilagodljivost.
Uspijeva i u potpuno neprijateljskom okruženju.
Ali njezina prisutnost mijenja ekosustav
i ukorijenjene biljke je odbijaju.
Zato što autohtone vrste bujaju bez kontrole.
Kosilica bi to sredila.
- Možeš pokušati. - Govorimo li još o cvijeću?
Hvala vam, dame, na ovim poučnim opaskama.
Danas biljke očito nisu jedine mesožderke na satu.
Dobar dečko.
Pazi guzu.
- Hej. Kamo ćeš s Elvisom? - Samo…
istražujem jedan trag.
I dalje vjeruješ u čudovište, zar ne?
Čuo sam tebe i Santiagovu. Misliš da je netko s Akademije?
Sreo sam ti psihijatricu.
Škrtarila je s informacijama o tvom napretku.
To su povjerljivi podaci.
A da se sin malo povjeri ocu?
O čemu klepećete?
O igricama, kulturi otpisivanja, zobenom i sojinom mlijeku… Ludo.
- Ja plaćam, imam pravo pitati. - Razgovaramo o mami.
Sjećaš se nje?
Bolje ti je da ne sereš po svom starom.
Doći ću kasno. Snađi se za večeru.
Dovraga.
A nadao sam se da ćemo roštiljati i gledati važnu tekmu.
Super su mi ovi dirljivi trenuci, tata.
ŠERIF OKRUG JERICHO
Moram se vratiti u šumu, ali Weemsica me motri
kao lešinar koji kruži oko trupla.
Želiš moju pomoć, da bi se vratila na mjesto nepostojećeg zločina?
Popodne imam sat pčelarstva.
Trebaš odglumiti mene.
Žalim. Postoje dvije prepreke.
Imam posla i pčele me užasavaju.
Zašto ne pitaš Stvar? Aha, zato što se ljuti na tebe.
Zašto se ljuti? Ona je zabrljala.
Znam samo da smo si sat vremena radile manikuru i izjadala mi se.
Smatra da je ne poštuješ kao osobu.
Strogo uzevši, samo je ruka.
Wednesday! Ona ti je obitelj.
Učinila bi sve za tebe.
Ispričaj joj se i možda ti pomognem.
Otresla sam se na tebe. Pazit ću ubuduće.
Sad idi, prije nego što svi tragovi ispare.
Što hoćeš? Kremu za ruke? Rašpicu za nokte?
Nove škarice za zanoktice?
Dogovoreno.
Znam da sam tvrdoglava, fanatična i opsesivna.
Ali to su odlike velikih pisaca.
Da. I serijskih ubojica.
Što želiš reći?
Nemam što ispovjediti
i ne pristajem na emocionalnu ucjenu.
Dobro.
Rowan je ovime potvrdio moj najveći strah.
Da ću prouzročiti nešto grozno.
Ne dobro kao Ivan Grozni.
Nego loše.
Ne smijem to dopustiti.
Zato moram saznati istinu.
Ako ikome kažeš za ovo, gotova si.
Ako Weemsica dođe njuškati,
drži se na distanci, mrgodi se i šuti.
- Ovo ćeš skupo platiti! - To i očekujem.
Ako zineš, zgnječit ću te kao saće.
Tko cinka, bude izboden.
Kodeks košnice.
Osim toga, trebao bih ti zahvaliti.
Nikad nisam imao ovoliko cura u kućici.
Osim pčela.
Tko bi rekao.
Oduvijek volim vukodlakice.
Šansa da ikada privučeš Enid
manja je od 1 %.
Znači, ipak ima nade?
To!
U davnini se med koristio za liječenje rana i u žrtvenim obredima.
Priča se da se Kleopatra kupala u medu.
Kako bi joj koža blistala.
Jesi se kad kupala u medu?
Neću da me izbodu.
Glavno je ostati smiren.
Pčele osjete strah, ali ne brini se.
Imam jako veliku dimilicu i majstorski rukujem njome.
Želiš je vidjeti?
Oprosti. Nisam htio da te Elvis nanjuši.
Hvala. Kako si ih odvratio?
Zrnjem kave?
Trik iz lova na jelene.
Prednost povremenog rada u kafiću.
Pretpostavljam da ga nije doveo da se igra.
Ništa mi ne govori.
Sigurno ti je čudno što ga uhodim.
Nije, ja stalno uhodim svoje.
Čekaj. Što se zapravo dogodilo na Festivalu?
Kunem se da neću ništa reći tati.
Mislila sam da je Rowan ugrožen.
Ali prevarila sam se.
Pokušao me ugušiti telekinezom.
Užas. Zašto je to učinio?
Nemam pojma. Tad je čudovište izašlo iz sjene i rasporilo ga.
Stvarno si ga vidjela?
Nije te pokušalo ubiti?
Spasilo me od Rowana. Još si pokušavam to objasniti.
Došla sam naći dokaz da je ubijen
i da nisam poludjela.
Još.
Ovo je Rowanovo.
Znala sam da je zataškano.
O čemu ti?
- Toliko mog… - …moj novi stol, psihopate!
- Kad smo kod toga… - Plašiš ljude!
- Znaš… - Nevjerojatno!
Jesam.
Ti si lud!
DRUŠTVO BELADONE
Jesi li dobro?
Stalno viđam istu ljubičastu knjigu.
Korice su tamnije.
Kao jednodnevna masnica. Traži dalje.
Ovdje obično ne nalazim učenike koji zaista traže knjige.
Većina dolazi ljubakati.
Nabasala sam na sudar dvaju vampira.
Ne mogu to zaboraviti.
Mogu li ti pomoći naći nešto?
Jeste li kad vidjeli ovo?
Vodeni žig iz knjige koju tražim.
Mislim da je to simbol nekadašnjeg učeničkog društva.
Beladone.
Kao otrovni cvijet.
Zanimljivo.
Čula sam da su se davno raspali.
Znate li zašto?
Žao mi je.
Zadivili su me tvoji odgovori na satu.
Moja majka voli mesožderke. Naslijedila sam njezinu mračnu sklonost.
Bliske ste?
Kao zatvorenice na doživotnoj kazni u istom zatvoru.
Znam da nije lako upasti usred polugodišta.
Ja sam ovdje godinu i pol i još se osjećam kao autsajder.
Jer ste jedini običnjak među profesorima?
Enid mi je rekla.
Iskreno, nikad se nigdje nisam uklapala.
Prečudna za običnjake, a nedovoljno čudna za izopćenike.
Mislila sam da će ovdje biti drukčije,
ali neki profesori jedva me doživljavaju.
Pravim se da me nije briga što me ne vole.
No duboko u sebi…
uživam u tome.
Čuvaj to, Wednesday.
Što to?
To što ne dopuštaš drugima da te definiraju.
To je dar.
Ne čini se uvijek tako.
Najzanimljivije biljke rastu u sjeni.
Ako ikad poželiš s nekim razgovarati,
vrata staklenika uvijek su otvorena.
Ta ljubičasta knjiga mora biti tu negdje.
Počni tražiti.
Rowan je pun iznenađenja.
Ne smiješ biti ovdje.
I meni je drago što tebe vidim.
Kako si prošla kraj domara? Začarala si ga?
Ne mogu s ovim.
Bi li te ubilo da ne pomisliš najgore?
Što hoćeš, Bianca?
Vidjeti kako si.
Žao mi je zbog Rowana. Nekad ste bili bliski.
Otkad te briga za Rowana?
Ti si se bojao da će nauditi Wednesday.
Ne slijediš li je zato kao nezasitno štene?
Ili tu ima nešto više?
Ozbiljno, što vidiš u njoj?
Sad voliš depresivne gotičarke koje se oblače kao za sprovod?
Možda zato što ne pokušava manipulirati mnome.
Ne možeš mi oprostiti tu jednu pogrešku.
Ona sere po tebi, a obožavaš je.
Što si zapela za nju?
Jer misli da je bolja od svih.
Jedva čekam da sutra uništim Ophelia Hall
i njezinu cimericu vukodlakicu.
Bit će to finale za pamćenje.
- Ne želim ni pomišljati što spremaš. - Plan je u pogonu.
Volim pobjeđivati.
To je tako loše?
A pitaš se zašto sam te ostavio.
Nekad si volio moj ubilački nagon.
Bili smo dobar par, Xaviere.
Jesmo li?
Ili si htjela da tako mislim?
Vjeruj mi, Wednesday Addams nije djevojka iz tvojih snova.
Nego iz tvojih noćnih mora.
Gdje si bila?
Doslovno doživljavam srčani udar.
- Yoko je u ambulanti! - Zašto?
Pojela je kruh s češnjakom.
Ima jaku alergiju. Neće sudjelovati u kupu.
Fali mi član tima.
To je Biancino maslo, ne nesreća.
- Kako znaš? - Nije važno.
Sutra ćemo je uništiti.
Čekaj.
Pristupaš Crnim mačkama?
Učinila bi to?
Za mene?
Želim toliko poniziti Biancu
da je taj poraz opako zaboli.
Da, ali najviše to radiš iz prijateljstva, zar ne?
Kako uvijek pobjeđuje?
To je prava mozgalica.
U protekle dvije godine svi su čamci potonuli putem.
Zvuči kao sabotaža.
U Poeovu kupu nema pravila,
a ona je sirena, vladarica vode.
Onda je moramo pobijediti na njezinom terenu.
- Spremne. - Dobro. Stvar je na položaju.
- Što ste radile cijelu noć? - Neću ti kvariti iznenađenje.
Kad smo kod iznenađenja, kostim ti je u šatoru.
Kostim?
O, Bože! Kakva mačka!
Ali gdje su ti brkovi?
Pitaj još jednom i ostat će ti osam života.
Usredotoči se.
Što je ovo?
Najkržljavija iz okota.
Samo da znaš, ne mislim da sam bolja od svih.
Samo da sam bolja od tebe.
Dobro došli na Kup Edgara Allana Poea.
Ovo je jedna od tradicija kojima se najviše ponosimo,
a stara je 125 godina.
Timovi veslaju do Gavranova otoka,
izvlače zastavu iz Crackstoneove kripte
i jure natrag, a da ne potonu.
Tim koji prvi dođe na cilj sa zastavom osvaja kup
i može se hvaliti cijelu godinu, a dobiva i posebne povlastice.
Poeov kup može početi!
Hajde!
- Pokret. Brže! - Hajde, cure. Idemo!
Oprostite.
CRNI MAČAK
Veslaj!
JAMA I NJIHALO
- Hajde! Veslaj! - Idemo!
- Skreni! - Skreni!
Daj! Izgubili smo zbog tebe.
Brže!
Stvari.
Idemo. Ovdje je.
Ostani paziti da Bianca ne uništi čamac.
Stvari, moraš omesti nekoliko luda.
- Što? - Hajde.
- Ulovimo je.
Idemo.
Ondje je.
Hajde.
Vidimo se, Wednesday!
Ti si ključ.
Kunjaš, maco?
- Hajde! - Požuri se, moramo krenuti!
Što se događa?
AMONTILLADO
Vidimo se, lude!
Varalice!
„ŠBWU?” Što bi Wednesday učinila?
Posljednja dva tima su Zlatni kukci…
i Crne mačke.
Hajde.
Jesmo vas!
CILJ
To, uspjele smo!
O, Bože, uspjele smo!
Ovo mi je najbolji trenutak u životu.
Priznaj, ufurala si se u školski duh.
Nisi rekla da je to mračan, osvetoljubiv duh.
Prvi Poeov kup održao se 1897. g.,
ne samo u čast najpoznatijeg bivšeg učenika naše škole,
nego i u ime vrijednosti koje svi izopćenici dijele.
A to su zajedništvo, ustrajnost i odlučnost.
Danas smo vidjeli te vrijednosti na djelu.
To!
Čestitam Ophelia Hallu!
Kao bivšoj stanarki doma,
bit će mi drago opet vidjeti pokal na polici nakon toliko godina.
Što radiš ovdje?
Skrivam se.
Smiješe mi se bez razloga, uznemiruje me to.
To je tvoj trenutak.
Sredila si Biancu Barclay, pokušaj uživati.
Cure te zovu na druženje.
Ma daj, ne bi te ubilo.
Razmislit ću.
To!
Drago mi je što se uklapaš.
Kao tvoja majka.
Majka i ja smo dvije različite osobe/vrste/sve.
Ophelia Hall je posljednji put osvojio Poeov kup
kad je tvoja majka vodila tim.
Bila sam s njom u timu.
Možda ste sličnije nego što misliš.
Presretna sam.
Trebao si nam pomoći da pobijedimo. Nikad prije nije izgubila.
Nikadviše ostaje zagonetka.
Mjesto gdje je pitanja više nego odgovora.
Ali katkad
imaš odgovor pod nosom.
Bez brige, Edgare Allane.
Vidim kako se ceriš svisoka.
Ali ja ću se zadnja smijati.
Poznato je da si volio zagonetke.
A ova ti je možda najsloženija.
Jer to nije jedna zagonetka.
Nego je svaki redak posebna zagonetka.
„Nebesko tijelo.” Planet.
„Prostor oko nas.” Univerzum.
„Zadnje slovo u prosincu.” C.
„Cvijet i lik.” Narcis.
„Gdje Sunce izlazi.” Istok.
„Jedan više jedan.” 2. „Sloj leda na tlu.” Poledica.
„U krugu ga nema.” Ugao.
„Poučak, pravilo.” Teorem.
„Odgovor će proizvesti rezak zvuk.”
- PUCNI 2 - PUT
Tajna društva.
Skrivene knjižnice.
Majka me osuđuje pogledom.
Sve sam to očekivala.
No čim sam se približila istini…
Srećom, ne bojim se mraka.
Marija Darović